**Essi ja Elmeri Daavid ja Goljat**

* **ennen opetusta**

**Elmeri: Huomenta Essi! Kuinkas sua nukutti viime yönä?**

Essi: Huomenta! Mä nukuin tosi hyvin, melkein kun oisin ollut kotona, omassa tutussa sängyssä.

**Elmeri: No, hyvä! Mua vähän illasta valvotti, kun mulle tuli mieleen, että mä en oo vielä kuullu sitä juttua kun sä ja Iida otitte ne varkaat kiinni. Voisikko kertoo sen nyt?**

Essi: No, joo. Me oltiin Iidan kans vain menossa uimahalliin, niin siinä matkalla me nähtiin, kuinka yks iso heppu pelotteli kahta pienempää poikaa.

**Elmeri: Tunsitteko te niitä?**

Essi: No, kyllä mää tunsin toisen pojista. Me kateltiin sitä jonkun aikaa, eikä me uskallettu sanoa mitään, koska se tyyppi oli valtavan pitkä ja aika voimakkaan ja ilkeän näköinen.

**Elmeri: No mitäs sitte tapahtui?**

Essi: Sitten ne kaks poikaa yrittivät lähteä varmaan kotiin, mutta se iso typpi kävi käsiksi siihen toiseen poikaan.

**Elmeri: Olitteko te kaukanakin?**

Essi: Ihan muutaman metrin päässä. No sitten näytti siltä, että pojat pääsee lähteen, mutta me kuultiin, miten se iso tyyppi käski niitten tulla illalla takaisin kello seitsemältä. Ja se sano niille, että tavaroiden olis parasta olla mukana.

**Elmeri: Mikä tyyppi se sitten oikein oli?**

Essi: Sitä mekin mietittiin Iidan kans, mutta ei me keksitty muuta kun että outo tyypppi se oli. Mua pelotti tosi paljon, ku se oli niin vihainen niille pojille. Iida sano vaan mulle, että nyt otetaan asioista selvää. Sehän onkin melkoinen salapoliisi. Ja onhan sen iskäkin poliisi.

**Elmeri: Ai mä en oo tota tiennytkään. No mitä te sitte teitte?**

Essi: Me jätettiin uimahalliin menemättä ja lähdettiin seuraamaan niitä poikia. Ne pojatkin olivat tosi peloissaa ja toinen melkein itki.

**Elmeri: No minne ne menivät?**

Essi: Toinen niistä jäi odotteleen kaupan ulkopuolelle, kun toinen meni kauppaan. Silloin meilläkin välähti. Ne olivat varastelemassa sille isommalle pojalle. Se sitte keräs koko saaliin itselleen. Mutta silloin Iida soitti niitten iskälle.

**Elmeri: Tosi jännittävää, voi itku kun en ollut mukana.**

Essi: No, poliisit tulivat selvittämään tilannetta. Ne pojat olivat vasta 12-vuotiaita, mutta illalla poliisit nappasivat sen ison kaverinkin. Saatiin Iidan kans olla mukana poliisi autossakin.

**Elmeri: Mitähän ne pojat saa rangaistukseksi. Mua kyllä harmittaa niiden puolesta.**

Essi: En tiedä, mutta se iso mies oli tosi vihanen. Huusi vaikka mitä poliiseillekin. Toivon ettei se koskaan tulis mua vastaan kadulla tai jossain.

**Elmeri: Oli kyllä aika jännittävä operaatio teillä, mäkin oisin halunnut olla mukana. Mut nyt mentiin taas kuuntelemaan opetusta.**

Essi: Joo, sieltä ei kyllä jäädä pois.

**Essi ja Elmeri Daavid ja Goljat**

* **opetuksen jälkeen**

**Elmeri: Kuule Essi, mää vaan sitä mietin, että miltähän siitä Daavidista mahtoi tuntua, kun se lähti Goljatia vastaan taisteleen?**

Essi: Niinpä, se olis mukava tietää. Kun Goljat oli varmaan kaks kertaa isompi ku se ite.

**Elmeri: Mutta Daavidilla oli ase, josta Goljatilla ei ollut tietoakaan.**

Essi: Joo ja meilläkin on se sama ase, luottamus elävään Jumalaan. Hän on niin vahva, että hän voittaa kaikki pelot ja esteet meidän elämästä. Tosi hienoa, kun on turva Jumalassa.

**Elmeri: Ei oo kuitenkaan aina helppoa kohdata vaikeita ja pelottavia asioita.**

Essi: Mut me saadaan aina rukoilla, että Jeesus antas meille rohkeutta, niin kuin Hän antoi Daavidille.

**Elmeri: Niinpä. Ja pyytää apua siihenkin, että voitas laittaa käyttöön ne lahjat, mitä Jumala on meille antanut. Mä en vaan oikein tiedä, onko mulla mitään lahjoja.**

Essi: No, ihan taatusti on. Ainakin sä oot aina valmis auttaan jokaista, joka apua tarvii.

**Elmeri: Usein oon ajatellut, että kunpa olisin kuin meidän luokan Risto, joka on niin avulias ja toisia huomioiva. Sillä on hurjan paljon kavereitakin. Enkä mää mielestäni sen suuremmin ketään oo auttanut.**

Essi: Joo, se taitaa olla aika tavallista, että sitä haluais olla kuin tuo toinen.

**Elmeri: Ja samalla on tyytymätön omaan elämään, eikä huomaa, että siinähän mulla on ne mahdollisuudet ja lahjat, mitä käyttää. Haluaisin kyllä oppia tuntemaan Jeesusta paremmin ja pyytämään apua ihan pienissäkin asioissa.**

Essi: Ja mä toivon, että ymmärtäisin aina, että mikä on oikein ja mikä väärin. Joskus käy niin, että sen huomaa vasta jälkeen päin, että onkin tullut tehtyä ihan pieleen.

**Elmeri: Joo ja sen takia meidän on tarpeellista käydä leireille ja muutenkin siellä missä saadaan oppia raamatusta ja Jeesuksesta.**

Essi: Joo ja tiedätkö mikä vielä on siistiä. Se kun saa olla juuri semmonen, kun Jumala on sut luonut ja Jeesus rakastaa meitä.

**Elmeri: Kuule sä oot mun paras kaveri. Mutta mennään kysyy, että joko päästäs pelaa vaikka jalista.**

Essi: Joo, mennään…